**1 - דברים פרק טו פסוק יא**

כי לא יחדל אביון מקרב הארץ על כן אנכי מצוך לאמר פתח תפתח את ידך לאחיך לעניך ולאבינך בארצך: ס

**2 - רמב"ן דברים פרק טו פסוק יא**

ואמר "מקרב הארץ", לרמוז על כל הישוב, כי ההבטחה שלא יהיה בנו אביון בארץ אשר ה' אלהינו נותן לנו נחלה אם נקיים שם כל המצות, ועתה אמר כי יתכן שימצא אביון באחד מן הזמנים ובאחד מן המקומות אשר תשב בה, כי טעם "בארצך" כטעם בכל מושבותיכם (במדבר לה כט), בארץ ובחוצה לארץ:

**3 - רמב"ם הלכות שמיטה ויובל פרק י הלכה י**

מצות עשה לתקוע בשופר בעשירי לתשרי בשנת היובל, ומצוה זו מסורה לבית דין תחלה (שנאמר והעברת שופר תרועה) וכל יחיד ויחיד חייב לתקוע שנאמר תעבירו שופר, ותוקעין בשופר תשע כדרך שתוקעין בר"ה =בראש השנה=, ומעבירין שופר בכל גבול ישראל.

**4 - מנחת חינוך מצוה שלא אות א**

וכתב הרב המחבר דמצוה זו נוהג בא"י בזמן שהיובל נוהג מבואר מדבריו דאף בזמן היובל לא היה נוהג תקיעת שופר בח"ל וטעמא בעי כיון דת"ש הוא חובת הגוף למה לא ינהוג בח"ל בזמן היובל ובר"מ אינו מבואר זה אדרבא נוכל ללמוד מדבריו להיפוך וכן לא מצאתי בגמ' ד"ז וצ"ל כיון דכתיב תעבירו שופר בכל ארצכם וארצכם הוא א"י וכן מצאתי בס' ט"א בר"ה דף ט' שכתב בפשיטות דת"ש אינו נוהג בח"ל דכתיב ארצכם ע"ש ולכאורה צריך עיון בקדושין ל"ח מבואר גבי שלוח עבדים דחובת הגוף נוהג בחוץ לארץ ג"כ אף על גב דכתיב בארץ מכל מקום יובל הוא מרבה אף בח"ל ומה תלמוד לומר בארץ בזמן שהדרור נוהג בארץ נוהג בח"ל כו' א"כ ה"נ אף על פי דכתיב בארצכם מ"מ יהי' נוהג בח"ל בזמן שנוהג בא"י

**5 - רבינו בחיי שם**

"בארצך" יורה שעיקר הצדקה אינה אלא בארץ אע"פ שהיא חובת הגוף בכל מקום הווא הדין לכל שאר המצות שעיקר חיובן בארץ כי כן הזכיר בתחלת הפרשה: אלה החקים והמשפטים אשר תשמרון לעשות בארץ, לפי שהמצות כלן הן משפט אלהי הארץ שכבר הזכירו רז"ל כי בעשותינו אותן בחוצה לארץ הוא כדי שלא נשכחם כשנחזור לארץ והוא שאמרו רז"ל ושמתם את דברי אלה על לבבכם אף לאחר שתגלו היו צמויינין במצות הניחו תלפין עשו מזוזה כדי שלא יהיו עליכם חדשים כשתחזרו לארץ וכן הוא אמרו הציבי לך ציונים.

או יהיה באור מלת בארצך אפילו בארצך וזה מחייב על מצות הצדקה בחוצה לארץ כי חובת הגוף היא בכל מקום ומצוה מושכלת היא. וטעם הפרשה השמך לך שלא תאמר קרבה שנת השבע שנת השמטה ואם אני צריך להשמיט מעותי או קרקעותי בארץ איך אתן שם צדקה נמצא שאני מפסיד מכל צד ועל כן אמר ולא ירע לבבך בתתך לו כי בגלל הדבר הזה על כן אנכי מצוך לאמר שתפתח ידך לעניך ולאביונך אפילו בארצך שאתה משמט שם את שלך בין שמטת קרקעות בין שמטת כספים שם אני מזהירך על הצדקה כי השי"ת יברכך על זה ויוסיף על שלך וכל שכן שאתה צריך לתת צדקה בחוצה לארץ שאין שם שמטת קרקעות, ולמדנו מזה כי כשהזכיר בארצך לא בא למעט חוצה לארץ שאם היתה הכונה בארץ דוקא היה מזכיר הכתוב "כי תבאו אל הארץ" או "בבואכם אל הארץ" כענין שמצינו במצות התלויות בארץ.

**6 - פירוש הטור שם**

תמיה למה אמר בארצך, שאין זה מצווה התלויה בארץ, וכן בראש הפרשה באחד שעריך בארצך? ואפשר שבא להקדים עניי ארץ ישראל כמו שדרשו הפסוק את העני עמך להקדים ענייך לעניי עיר אחרת

**7 - תלמוד בבלי מסכת בבא מציעא דף עא עמוד א**

דתני רב יוסף: +שמות כ"ב+ אם כסף תלוה את עמי את העני עמך, עמי ונכרי - עמי קודם, עני ועשיר - עני קודם, ענייך ועניי עירך - ענייך קודמין, עניי עירך ועניי עיר אחרת - עניי עירך קודמין.

**8 - ספרי פסקה קטז**

באחד שעריך יושבי עירך דוקמים ליושבי עיר אחרת בארצך יושבי הארץ קודמים ליושבי חוצה לארץ

**9 - שולחן ערוך יורה דעה הלכות צדקה סימן רנא סעיף ג**

הנותן לבניו ובנותיו הגדולים, ד שאינו חייב במזונותיהם, כדי ללמד את הבנים תורה ולהנהיג הבנות בדרך ישרה, ג] וכן הנותן מתנות ה לאביו והם צריכים להם, הרי זה בכלל צדקה. ד] ולא עוד אלא שצריך להקדימו לאחרים. ואפילו אינו בנו ולא אביו, אלא (ב) קרובו, צריך להקדימו לכל אדם. ואחיו מאביו, קודם לאחיו מאמו. ועניי ביתו קודמין לעניי עירו, ועניי עירו ו קודמין לעניי (ג) עיר אחרת (כ"מ בסמ"ג וסמ"ק וטור). הגה: ה] והקבועים בעיר קרויים עניי העיר, <ב> והם קודמין לעניים אחרים הבאים לשם ממקומות אחרים (טור דלא כר"י בר ברוך). (ד) ויושבי ארץ ישראל קודמין ליושבי חוצה לארץ. הגה: ו] פרנסת עצמו קודמת לכל אדם, ואינו חייב לתת צדקה עד שיהיה לו פרנסתו ואח"כ יקדים פרנסת אביו ואמו, אם הם עניים, והם קודמים לפרנסת בניו. ואחר כך בניו, ז והם קודמים לאחיו, והם קודמים לשאר קרובים, והקרובים קודמים לשכיניו, ושכיניו לאנשי עירו, ואנשי עירו לעיר אחרת. והוא הדין אם היו שבוים וצריך לפדותן. (הכל בטור).

**10 - רמב"ם הלכות מתנות עניים פרק ז הלכה יג**

עני שהוא קרובו קודם לכל אדם, עניי ביתו קודמין לעניי עירו, עניי עירו קודמין לעניי עיר אחרת שנאמר לאחיך לענייך ולאביונך בארצך.

**11 - ש"ך יורה דעה סימן רנא ס"ק ו**

קודמים לעניי עיר אחרת - משמע אפי' עיר אחרת של ארץ ישראל וכ"כ הב"ח:

**12 - ב"ח יורה דעה סימן רנא**

ד ועניי עירו קודמין לעניי עיר אחרת. הכי תניא בספרי אחיך מאביך קודם לאחי[ך] [מ]אמך ועניי עירך קודמים לעניי עיר אחרת ויושבי ארץ ישראל קודמין ליושבי חוצה לארץ ונראה דבשניהם מעיר אחרת קאמר דיושבי ארץ ישראל קודמין ליושבי חוצה לארץ אבל עניי עירו בחוצה לארץ פשיטא דקודמין לעניי עיר אחרת אפילו הם מארץ ישראל וכדמשמע מדתני רב יוסף בפרק איזהו נשך דמסתמא קתני עניי עירך דאפילו של עירך בחוצה לארץ קודמין לעניי עיר אחרת שבארץ ישראל מיהו ודאי בהא דאמר דיושבי ארץ ישראל קודמין לשל חוצה לארץ נראה דאפילו עניי עיר אחרת הבאים לעיר הם נדחים מפני עניי ארץ ישראל שלא באו לעיר אלא שולחים לעניי ארץ ישראל קודם שנותנים לעניי חוצה לארץ הבאים מעיר אחרת לעירו דאין חילוק בין באים לעירו ללא באים וכהכרעת רבינו דלא כה"ר יצחק בר ברוך:

**13 - מנחת אביב עמ' 110**

ונראה שהתשובה פשוטה, והיא נעוצה בשוני הבסיסי שבין קדימת קרובים ועניי העיר מכאן, ועניי ארץ ישראל מכאן. דלגבי אחיך וענייך יסוד הקדימה הינו זיקת העני לנותן והמחוייבות הנובעת מכך. הדבר נכון לגבי קרובים כשכנים, באופן שכל עימות ביניהם נוגע לדרגות שונות של אותה תופעה...

קדימת עניי ארץ ישראל בנויה, אם כך, על ערכם ומעמדם, אם מפאת היות כל אחד כשלעצמו מבני עלייה בגין דירתו בארץ ואם מפאת היותו חלק מציבור עליו נאמר "הני הוא דאיקרי קהל" (הוריות ג.)

**14 - ישעיהו פרק נח פסוק ז**

הלוא פרס לרעב לחמך ועניים מרודים תביא בית כי תראה ערם וכסיתו ומבשרך לא תתעלם:

**15 - משלי פרק כז פסוק י**

רעך ורעה ורע אביך אל תעזב ובית אחיך אל תבוא ביום אידך טוב שכן קרוב מאח רחוק:

**16 - תלמוד בבלי מסכת הוריות דף ג עמוד א**

אמר רב אסי: ובהוראה הלך אחר רוב יושבי ארץ ישראל, שנאמר: +מלכים א' ח+ ויעש שלמה בעת ההיא את החג וכל ישראל עמו קהל גדול מלבוא חמת עד נחל מצרים לפני ה' אלהינו שבעת ימים ושבעת ימים ארבעה עשר יום, מכדי כתיב וכל ישראל עמו, קהל גדול מלבוא חמת עד נחל מצרים למה לי? שמע מינה: הני הוא דאיקרי קהל, אבל הנך לא איקרי קהל

**17 - ויקרא פרק כה פסוק לה**

וכי ימוך אחיך ומטה ידו עמך והחזקת בו גר ותושב וחי עמך:

**18 - פאת השלחן סימן ב' ס"ק כט**

ולי נראה דודאי הכתוב ודתני עלה בספרי בארץ ישראל נאמרה כמו שכתוב כי יהיה בך אביון וכו' באחד שעריך וכו' בארצך וכו' והיינו כל הדרים בארץ ישראל שקרוביו קודמין ועניי עירו קודמין לעניי עיר אחרת בארץ ישראל ויושבי ארץ ישראל קודמין ליושבי חוץ לארץ היינו כשבאים עניי עיר אחרת מארץ ישראל ומחוץ לארץ לארץ ישראל יושבי ארץ ישראל קודמין... אבל לא מיירי בעניי עירו שבחוץ לארץ דנימא דהקדים בקרא לבארצך דהיינו עניי ארץ ישראל ומסברא לא קדמי דבנתינתן ליושבי ארץ ישראל מקיים בו מצוות להחיות עניים ולקיים ישיבת ארץ ישראל

**19 - מנחת אביב עמ' 113**

ברם, יתכן שניתן להעלות שתי הבנות בנידון. בדברי פאת השלוחן אפשר להבין שכוונתו פשוטה כמשמעה שכן אלמלא התמיכה יתכן שייאלץ העני לעזוב את הארץ או שלא יוכל להתקיים כלל. אך אפשר לפרש את הזיקה לישוב ארץ ישראל על דרך אחרת. דהנה ידועים דברי הרמב"ן שמצוות ירושת וישיבת ארץ ישראל מחייבת ש"לא נעזבה ביד זולתנו מן האומות או לשממה". ביאור דבריו שצטווינו: א' – על עצם האחיזה בשטח. ב' – על איכות החיים שכן השממה אינה מוגבלת למצב של "אין יושב" אלא תיתכן אף בהיות הארץ מאוכלסת. ובכן אפשר במקביל לראות את עיצובה החברתי של הארץ כשייך ליישובה שכן קביעת אופייה תורם לבניינה מעבר לעצם נוכחות כנסת ישראל במקום.

**20 - רמב"ם הלכות מתנות עניים פרק ז הלכה א**

מצות עשה ליתן צדקה לעניים כפי מה שראוי לעני, אם היתה יד הנותן משגת, שנאמר פתוח תפתח את ידך לו ונאמר והחזקת בו גר ותושב וחי עמך ונאמר וחי אחיך עמך.

**21 - ספר המצוות לרמב"ם מצות עשה קצה**

והמצוה הקצ"ה היא שצוונו לעשות צדקה ולחזק החלשים ולהרחיב עליהם. וכבר בא הציווי במצוה זו במלות מתחלפות. אמר יתעלה (ראה טו ח) פתוח תפתח את ידך וכו' ואמר (בהר לה) והחזקת בו גר ותושב וכו' ואמר (שם לו) וחי אחיך עמך. והכוונה באלו הלשונות כולם אחת והיא שנעזור עניינו ונחזקם די ספקם. וכבר התבארו משפטי מצוה זו במקומות רבים רובם בכתובות (מח - נ א, סו ב - סח א) ובתרא (ח - יא א, מג א) ובאה הקבלה (גטין ז ב לק' עמ' רפה) שאפילו עני המתפרנס מן הצדקה חייב במצוה זו, כלומר הצדקה, אם למי שלמטה ממנו או לדומה לו ואפילו בדבר מועט: